b"\n_START_ARTICLE_\nDistricte de Harar\n_START_PARAGRAPH_\nHarar fou un govern, districte o prov\xc3\xadncia de l'\xc3\x80frica Oriental Italiana creada el 1936 i que va existir fins al 1941. Es dividia en les comissaries d'Arussi, Cercer (Chercher), Dire Daua (Dire Sawa), Ghimir (Gimir), Giggiga (Jijiga), Goba, Harar i Adama. L'\xc3\x80frica Oriental Italiana es va formar el 15 de gener de 1935 per la uni\xc3\xb3 de les col\xc3\xb2nies d'Eritrea i Som\xc3\xa0lia Italiana. El 3 d'octubre de 1935 els italians van envair Abiss\xc3\xadnia (Eti\xc3\xb2pia) que fou formalment annexionada pel Regne d'It\xc3\xa0lia el 9 de maig de 1936 quedant incorporada a l'\xc3\x80frica Oriental Italiana; l'1 de juny seg\xc3\xbcent es va establir una nova divisi\xc3\xb3 interna per la qual es van crear sis districtes o prov\xc3\xadncies: Eritrea (a la que es va agregar la regi\xc3\xb3 eti\xc3\xb2pica de la Prov\xc3\xadncia del Tigr\xc3\xa9), Som\xc3\xa0lia Italiana (a la que es va agregar la regi\xc3\xb3 eti\xc3\xb2pica de l'Ogaden), Galla-Sidama (pa\xc3\xads dels oromos i sud d'Eti\xc3\xb2pia), Harar (nord-est d'Eti\xc3\xb2pia), Amhara (nord-oest) i Addis Abeba (centre). El districte de Harar va caure en mans dels brit\xc3\xa0nics l'abril de 1941."